नारद जी ने बताया कि आपके पिता पाण्डु स्वर्गीय हरिश्चन्द्र का ऐश्वर्य देखकर विस्मित हो गए। वे एकछत्र सम्राट थे। उन्होंने अकेले ही सब पर दिग्विजय प्राप्त की थी तथा महान यज्ञ राजसूय का अनुष्ठान किया था। इसी कारण देवराज इन्द्र की सभा में सर्वोच्च स्थान प्राप्त किया। ये सब देखकर आपके पिताश्री पाण्डु ने मेरे हाथों यह संदेश आपको भिजवाया है कि तुम राजसूय यज्ञ करोगे तो मैं भी देवराज इन्द्र की सभा में हरिश्चन्द्र के समान चिरकालपर्यन्त आनन्द भोगूँगा। यह समाचार देकर नारद जी ने वहाँ से प्रस्थान किया।